kardosdrur/scandi-wiki huggingface dataset:
Mieczyslaw Karlowicz

Mieczyslaw Karlowicz (født 11. december 1876 i Vishneva, Hviderusland - død 8. februar 1909 i Tatrabjergene, Polen) var en polsk komponist og dirigent. 

Karlowicz studerede komposition i Warszawa, og senere i Berlin. Han studerede direktion hos Arthur Nikisch fra (1906-1907). Karlowicz har skrevet en symfoni, violinkoncert, orkesterværker, kammermusik, operaer ,sange og musik til mange instrumenter. Han er i dag nok mest kendt for sine orkesterværker. Han komponerede i senromantisk stil, og var inspireret af Pjotr Ilitj Tjajkovskij og Richard Wagner. Karlowicz opnåede en personlig stil, udtrykt i sin harmoniske og orkestrale opfattelse. 

Han døde i en lavineulykke på en skitur i en alder af 32 år i Tatrabjergene.

Udvalgte værker  

 Symfoni  (i E-mol) "Genfødsel"  (1900-1902) - for orkester
 Violinkoncert  i a-dur (1902) - for violin og orkester
 Serenade i c-dur (1897) - for strygeorkester
 Litauisk rapsodi (1906) (Symfonisk digtning) - for orkester
 "Tilbagevendende bølger" (1903-1904) - for orkester
 "En trist fortælling" (1908) (Symfonisk digtning) - for orkester

Eksterne henvisninger
 om Mieczyslaw KarloWicz på www.musicweb-international.com

 

Komponister fra Polen
Dirigenter
Klebæk Høje

Klebæk Høje eller Bækkemonumentet er en lille gruppe fortidsminder ved Hærvejen omtrent 1 km nord for Bække, bestående af to bronzealdergravhøje og en 45 m lang skibssætning fra vikingetiden. Skibssætningens vestlige ende udgøres af runestenen Bække-stenen 2.

Nationalmuseet udgravede skibssætningen i 1957-1958, men fandt kun en grav med en stump jern og lidt lerskår. Af de oprindelige 60 sten er der kun 9 tilbage. De manglende sten blev efter udgravningen markeret med mindre sten, som igen i 2011 blev erstattet med stålplader. Hærvejen gik på et tidspunkt tværs gennem skibssætningen, hvilket endnu kan anes i terrænet.

Eksterne links 
 Klebæk Høje på kulturarv.dk
 Hærvejen

Bygninger, konstruktioner og anlæg i Vejen Kommune
Fredede fortidsminder i Danmark
Vikingetidens kultur
Bronzealder
Italiensk gøgeurt

Italiensk gøgeurt (Orchis italica) er en plante i Orkidé-familien, der som navnet antyder er udbredt i Middelhavsområdet. Den blev først beskrevet af den franske teolog og botaniker Jean-Louis Marie Poiret. Planten bliver på engelsk også kaldt for naked man orchid pga. dens blomsters udseende. Dens knold kan benyttes til at lave det stivelsesagtige salep, der benyttes i fødevare- (særligt det tyrkiske køkken) og tekstilindustrien. 

Der er ingen kendte underarter af den italiensk gøgeurt, men følgende varieteter:
 Orchis italica var. albiflora
 Orchis italica var. maculata
 Orchis italica var. purpurea

Og krydsninger:
 Orchis × apollinaris (Orchis italica × Abegøgeurt)
 Orchis × diversifolia (Orchis italica × Tandet gøgeurt)
 ×Orchiaceras bivonae (Orchis italica × Hangøgeurt)

Referencer

Eksterne henvisninger 

Gøgeurt (Orchis)
Roud Folk Song Index

Roud Folk Song Index er en database bestående af omkring 250.000 referencer til omkring 25.000 sange der er indsamlet fra mundtlig overlevering på engelsk fra hele verden. Sangene blev indsamlet af Steve Roud, der va ren tidligere bibliotekar i London Borough of Croydon.

Roud's Index er en kombination af Broadside Index (printede kilder før 1900) og en "feltoptagelses-indeks" indsamlet af Roud. Det indordner alle de tidligere printede kilder brugt af Francis James Child (Child Ballads) og indknluderer optagelser fra 1900 til 1975. Frem ti begyndelsen af 2006 var indekset tilgængeligt ved et CD-abonnement, men det kan nu findes online på Vaughan Williams Memorial Librarys hjemmeside, hvor det bliver vedligeholdt af English Folk Dance and Song Society (EFDSS). A partial list is also available at List of folk songs by Roud number.

Referencer

Eksterne henvisninger 
 

Folkemusik
Netdatabaser
Minack Theatre

Minack Theatre () er et friluftsteater, der er opført på en granitklippe lige ud til havet i Porthcurno, omkring 6,4 km Land's End i Cornwall, England. Sæsonen går fra maj til september, og i 2012 så omkring 80.000 personer en forestilling på Minack Theatre, og mere end 100.000 betalte indgangsbillet for at gå rundt på området. Det er blevet listet af Daily Telegraph blandt verdens mest spektakulære teatre.

Teatret blev udtænkt af Rowena Cade, der flyttede til Cornwall efter første verdenskrig, hvor hun byggede et hus til sig selv og sin moder ved Minack Point for £100. Hendes søster var den feministiske dystopiske forfatter Katharine Burdekin og hendes partner boede sammen med dem i 1920'erne. I 1929 satte en lokal gruppe fra landsbyen Shakespeares skuespil En skærsommernatsdrøm op på den nærliggende en i Crean, og de gentog dette året efter. De besluttede at deres næste produktion skulle være Stormen, og Cade tilbød at haven omkring hendes hus kunne bruges, da det var et passende sted lige ved siden af havet. Cade og hendes gartner Billy Rawlings etablerede en terrasse og simple sæder, ved at kaste materialer ned fra huset ovenfor eller at bære de op fra den smalle sti fra stranden. I 1932 blev Stormen opført med havet som et dramatisk bagtæppe med stor succes. Cade forbedrede teatret og arbejdede siden igennem vintermånederne resten af sit liv med hjælp fra Rawlings og Charles Angove) således at teatret blev forbedret til forestillinger hver sommer.

I 1944 blev teatret brugt som lokation til Gainsborough Studios' film Love Story, med Stewart Granger og Margaret Lockwood, men barskt vejr tvang produktionen til at lave optagelserne i et studie, hvor der blev opført en kulisse af teatret. I 1955 blev den den første teatergarderobe bygget. I 1970'erne blev teatret ledet af Lawrence Shove. Siden 1976 har teatret været registreret som en Charitable Trust og den drives nu af et lokalt team. Cade døde den 26. marts 1983 i en alder af 89 år.

Minack Theatre bliver i øjeblikket brugt fra påske til september til en hel sommersæson med 20 forskellige skuespil, der bliver produceret af teaterselskaber fra hele Storbritannien og udenlandske teatre fra bl.a. USA. Teatret er åbent for besøgende resten af året. 75-års jubilæet for teatret blev fejret med opsætning af Stormen i august 2007, der blev instrueret af Simon Taylor og fremført af skuespillere fra Winchester College.

Referencer

Eksterne henvisninger 

 Official website with pictures and full history
 BBC tribute to the 30th anniversary of the death of Rowena Cade
 Daily Telegraph article by Philip Johnston about history of theatre

Cornwall
Teatre i Storbritannien
Etableret i 1932
Saab 32 Lansen

Saab 32 Lansen er et svensk militærfly udviklet og produceret af Svenska Aeroplan Aktiebolaget, der fløj første gang 3. november 1952. Flyet blev fremstillet i forskellige konfigurationer, hvorfor flyet i Sverige blev benyttet i en jager-variant, J32, en angrebs-variant, A32, og en rekognoscerings-variant: S32 (32C). Alle varianter havde altvejrs-kapacitet. Flyet havde en besætning på to personer placeret i tandem, hvor den ene fløj flyet og den anden fungerede som navigatør og radarobservatør. Flyet var i aktiv tjeneste i det svenske luftvåben fra 1955 til 1997.

Udvikling 
Flyets udvikling blev igangsat på grundlag af en bestilling fra det svenske forsvar i 1948. Flyet skulle erstatte det svenske flyvevåbens propedrevne bombefly Saab 18 og jagerflyet de Havilland Mosquito, men tildels også Saab 21 og Saab 21R., S 18 (rekognoscering) og J 30 (senere J 33) (natjager). Det var fra begyndelsen klart, at flyet skulle have pilformede vinger, hvilket dengang var en forhodsvis ny og uprøvet konstruktion. Sverige havde under krigsårene modtaget information fra nazityske dokumenter om teknikken og SAAB lod efter krigen ansætte ingeniører fra Messerschmitt, der skulle bidrage med deres ekspertise indenfor området. Det var meningen, at flyet skulle drives af en svensk motor, men man valgte i stedet den britiske Rolls-Royce Avon Mk 21.

Den første prototype fløj den 3. november 1952. Det tog yderligere et år før den næste prototype kom på vingerne. Efter fire prototyper var flyet klar til produktion, og SAAB ophørte med at producere Saab 29 Tunnan.

Flyet var 14,94 m langt med et vingespan på 13,0 meter. Bomber-versionen 32A havde en lastkapacitet på 3.000 kg og en maksial startvægt på 13,6 tons. Maksimal hastigehed var 1.125 km/t (mach 0,91). Operationel rækkevidde for jagerfly-varianten var 1.000 km. Stigeevne var 60 m/s med en tophøjde på 15.000 meter.

Jagerfly-varianten 32B blev taget ud af tjenste i 1970 og angrebsfly-varianten 32A blev taget ud i 1978.

Ulykker 
Under årene 1955–1960 leverede SAAB i alt 447 fly til Flygvapnet. En tredjedel af disse havarerede under 25 års tjeneste, hvorved omkring 100 piloter og navigatører omkom (samt 7 civile i Vikbo). Ulykkerne skyldtes hovedsaglig tekniske fejl samt piloternes utilstrækkelige uddannelse i flyvning i mørke og dårgt vejr.

Tilsvarende fly 
 Dassault Mystère
 Grumman F-9 Cougar
 Hawker Hunter
 McDonnell F3H Demon
 Republic F-84F Thunderstreak

Gallerier 
 SAAB 32A

SAAB 32B

 SAAB 32C

Referencer

Noter

Litteratur

Websites

Eksterne henvisninger 

 Svensk flygplanshistorik - Haverier Flp 32 Lansen - del 1
 Svensk flygplanshistorik - Haverier Flp 32 Lansen - del 2

Bombefly
Observationsfly
32
Militærfly fra Sverige
Kampfly
Ildstøttefly
1-motors jetfly
Olav V Land

Olav V Land er en halvø på den østlige side af øen Spitsbergen i øgruppen Svalbard. Den er navngivet efter Olav 5. af Norge, og hele området er næsten fuldstændigt dækket af gletsjere hvoraf Kvitbræen med et areal på omkring 4150 km2 er den største. 

Den eneste gletsjer på Svalbard, der er større, er Austfonna i Nordaustlandet, med et areal på 8492 km2.

Området er relativt lavt i øst mod Hinlopenstrædet (4–600 moh.), og højere mod vest, med Svalbards højeste bjerg Atomfjella i nordvest, 1300–1700 moh. Newtontoppen er 1713 meter høj, og Perriertoppen 1712 moh.

Referencer

 http://www.ssb.no/aarbok/kart/i.html

Svalbard
Norges politik
Pokémon: Let's Go, Pikachu! og Let's Go, Eevee!

Pokémon: Let's Go, Pikachu! og Pokémon: Let's Go, Eevee! er remakes af Game Boy-rollespillet Pokémon Yellow fra 1998. De blev udviklet af Game Freak og udgivet til Nintendo Switch i samarbejde med The Pokémon Company og Nintendo. Efter annonceringen i maj 2018 blev Let's Go, Pikachu! og Let's Go, Eevee! udgivet på verdensplan den 16. maj 2018. Spillene er en del af Pokémon-spilseriens syvende generation og er de første spil i hovedserien, der blev udgivet på en hjemmekonsol. Spillene kan forbindes med mobilspilet Pokémon Go og understøtter kontrollen Poké Ball Plus, en ét-håndskontrol udformet som en Poké Ball.

Pokémon: Let's Go, Pikachu! og Pokémon: Let's Go, Eevee! blev oprindeligt annonceret på et japansk pressemøde i maj 2018 og blev designet med den hensigt at bringe nye spillere, der kun havde spillet Pokémon Go, til hovedserien, mens at nostalgien skulle drage ældre fans tilbage. De blev også lavet til at henvende sig til et yngre målgruppe; af denne grund inkorporerer spillene elemener fra TV-serien, ligesom Pokémon Yellow gjorde det. De modtog hovedsageligt positiv omtale fra anmeldere, med ros for deres tilgængelighed og charme, dog også kritik rettet mod deres implementering af motion controls. Spillene har tilsammen solgt over 13 millioner eksemplarer pr. december 2020, hvilket placerede dem blandt de mest solgte spil på systemet.

Referencer 

Pokémon
Computerrollespil
Nintendo Switch-spil
Computerspil fra 2018
Hans Dahl (maler)

Hans Dahl (født 19. februar 1849 i Granvin, Hardanger ; død 27. juli 1937 i Balestrand) var en norsk maler kendt for sine landskabsbilleder, særlig fra naturen på Vestlandet.

Dahl uddannede sig først til officer og tjente som løjtnant i nogle år efter 1871, men bestemte sig for maleriet og rejste til Karlsruhe og modtog vejledning af landsmanden Hans Gude og den tyske landskabsmaler .
Dahl rejste videre til Düsseldorf hvor han fik vejledning af Eduard von Gebhardt og senere også af Wilhelm Sohn.
Fra 1888 opholdt Dahl sig i Berlin, men tilbragte dog oftest somrene i Norge.

Referencer

Eksterne henvisninger 

 Hans Dahl hos Nasjonalmuseet.no (44 værker, især tegninger og figurstudier)
 Om "Kunstmålar Hans Dahl" fra Fylkesarkivet.no af Gunnar Urtegaard
 Hans Dahl Hos Pinterest.dk og Dahl hos Artnet.com (605 stk. 7. juni 2021)
 Side 427, bind V, 2. udg. i Salmonsens konversationsleksikon
 Hans Dahl i Norsk kunstnerleksikon, Snl.no af Randi Gaustad

Malere fra Norge
Nordmænd i 1800-tallet
Nordmænd i 1900-tallet
Fisherman's Friends

The Fisherman's Friends er en engelsk folkemusikgruppe fra fiskebyen Port Isaac, Cornwall, der synger sømandsviser. De har optrådt lokalt siden 1995, og skrev pladekontrakt med Universal Music i marts 2010. De er grundlæggende en a cappellagruppe, men deres studiealbums og liveoptrædender inkluderer ofte simpel traditionel instrumentation.

Ved BBC Radio 2 Folk Awards i 2011 modtog The Fisherman's Friends prisen The Good Tradition Award for at holde folkemusik i live, og udbrede genren til et nyt publikum.

I 2019 udkom filmen Fisherman's Friends, der er en dramatisering over gruppens historie. Alle bandmedlemmerne havde cameoer.

Diskografi

Album

Singler

Referencer

Eksterne henvisninger 
 

Folkemusikgrupper fra Storbritannien
Musikgrupper fra 1995
Cornwall
A cappellagrupper
Bardcore

Bardcore eller tavernwave er en musikgenre, der opstod som et internetfænomen, der blev populært i 2020. De består af middelalder-inspirerede remake af populære pop- og rocksange. Sangene får i nogle tilfælde ændret teksten lidt for at passe til den middelalderlige stil, men ellers er det primært i hastighed og instrumentering, der bliver ændret.

Historie 
I december 2017 blev en bardcore-vevrsion af System of a Downs sang "Toxicity" uploadet til YouTube af Algal the Bard, og den blev set nogle millioner gange.

The Guardian datere bardcore egentlige grundlæggelse som en særkilt genre til den 20. april 2020, under nedluk i forbindelse med den verdensomspændende coronavisuspandemi, hvor den 27-årige tyske YouTuber Cornelius Link udgav "Astronomia (Medieval Style)". Nummeret var et remake af Tony Igys elektroniske sang "Astronomia" fra 2010, der opnåede opmærksomhed på soundtracket til coffin dance meme.

Link fuglte op nogle uger senere med en instrumental middelalderversion af Foster the Peoples "Pumped Up Kicks", med den canadiske youtuber Hildegard von Blingin' (hvis navn spiller på middelalder-komponisten Hildegard von Bingen) og genudgav den med vokal med en omskrevet tekst. I slutningen af juni var begge versioner blevet set over 4 millioner gange. Hildegard von Blingin' har også indspillet coverversioner af Lady Gagas "Bad Romance", Radioheads "Creep", Dolly Partons "Jolene", and Gotyes "Somebody That I Used to Know", hvor rytme og tekst er blevet ændret så de passer til genren.

Wu Tang Clan udbredte Bardcore-kunstneren 'Beedle the Bardcore' var at reposte hans cover af deres sang "C.R.E.A.M" på deres officielle youtubekanal.

Trenden blev fulgt op af andre youTubere inklusive Graywyck, Constantine og Samus Ordicus. Elmira Tanatarova i i-D har udtalt af bardcore "fortsætter medbringer vægten fra mange års memes om middelalderen, og det dystre mørke fra tidsperioden appellerer til Gen Z's eksistentielle humor."

I oktober 2020 indspillede Scott Mills sange med fremtrædende bardcore-kunstnere som Beedle The Bardcore, Hildegard Von Blingin’ og Stantough (hvor indspillede en version af Harry Styles' "Watermelon Sugar") i hans primetime-radioprogram på BBC Radio 1.

Se også 
 Cottagecore

Noter

Referencer 

Musikgenrer
Internetfænomener
Middelaldermusik
Middelalderen i populærkultur
Queen's Club-mesterskaberne 2022

Queen's Club-mesterskaberne 2022 var en tennisturnering, der blev afviklet udendørs på græsbaner i Queen's Club i London, Storbritannien i perioden 13. - 19. juni 2022. Det var den 119. udgave af Queen's Club-mesterskaberne siden den første turnering i 1890, og turneringen blev på grund af et sponsorat markedsført under navnet cinch Championships.

Herresingletitlen blev vundet af Matteo Berrettini, som i finalen besejrede Filip Krajinović med 7-5, 6-4 på en time og 34 minutter, og som vandt Queen's Club-mesterskabet for andet år i træk som den første spiller, siden Andy Murray genvandt titlen i 2016. Berrettini vandt sin syvende titel på ATP Tour og sin fjerde ATP-titel på græs i karrieren, og det var anden uge i træk, at han vandt en titel på ATP Tour, eftersom han den foregående uge havde vundet titlen i Stuttgart. Filip Krajinović var i sin femte finale på ATP Tour, og inden denne turnering havde han ikke tidligere vundet en eneste ATP-kamp på græs.

I doubleturneringen sejrede Nikola Mektić og Mate Pavić efter finalesejr på 3-6, 7-6(3), [10-6] over Lloyd Glasspool og Harri Heliövaara. Mektić og Pavić vandt deres 12. titel som makkere, og det var deres tredje titel i 2022. For Mektić var det karrierens 20. ATP-titel i double, mens Pavić vandt sin 30. doubletitel på ATP Tour.

Præmier 

Den samlede præmiesum androg € 2.134.520, hvilket var en stigning på ca. 65 % i forhold til den foregående turnering i 2021, der imidlertid var blevet afviklet under særlige omstændigheder på grund af COVID-19-pandemien. Pengepræmierne var fordelt som vist nedenfor.

Herresingle

Hovedturnering 

Hovedturneringen havde deltagelse af 32 spillere, der var fordelt på:
 24 direkte kvalificerede par i kraft af deres placering på ATP's verdensrangliste pr. 2. maj 2022 (seks uger før turneringens start).
 3 par, der havde modtaget et wildcard (markeret med WC).
 4 spillere, der havde kvalificeret sig til hovedturneringen fra kvalifikationen (markeret med Q).
 1 lucky loser fra kvalifikationen (markeret med LL).

Resultater

Kvalifikation 

I kvalifikationen spillede 16 spillere om de sidste fire ledige pladser i hovedturneringen. Følgende spillere kvalificerede sig til hovedturneringen:

Følgende spillere gik videre til hovedturneringen som lucky losere:

Resultater

Herredouble

Hovedturnering 

Hovedturneringen havde deltagelse af 16 par, der var fordelt på:
 13 direkte kvalificerede par i kraft af deres placering på ATP's verdensrangliste.
 2 par, der havde modtaget et wildcard (markeret med WC).
 1 par, der havde kvalificeret sig til hovedturneringen fra kvalifikationen (markeret med Q).

Resultater

Kvalifikation 

Kvalifikationen havde deltagelse af 4 par, der spillede om den sidste ledige plads i hovedturneringen.

Kilder 

 ATP Tour - London / Queen's Club 2022 
 LTA - Cinch Championships

Noter 

2022
ATP Tour 2022
Stiig Markager

Stiig Markager (født 6. august 1958) er en dansk forsker. Han er ansat som professor ved Aarhus Universitet og tilknyttet Institut for Bioscience og Arctic Research Centre.
Markager har en kandidatuddannelse fra Københavns Universitet (1978–1987) og en ph.d. fra Aarhus Universitet (1988–1992).
Han har udgivet artikler i emner såsom eutrofiering og fytoplankton.

I 2019 udgav Markager kommentaren "Debatten om udledningen af kvælstof er unødig polemisk" i Berlingske
og kronikken "Farvande oversvømmes af alger – og Landbrugspakken vil kun gøre ondt værre" i Ingeniøren.
Baseret på en NOVANA-rapport skrev han:

Den danske landbrugsorganisation stævnede Markager for æreskrænkelse og en retssag kørte ved Retten i Hillerød i juni 2021.
Den 2. juli 2021 blev han frifundet for æreskrænkelse, og Bæredygtigt Landbrug skal betale sagens omkostninger..

I 2020 modtog Markager Danmarks Sportsfiskerforbunds Natur- og Miljøpris.

Se også 
 Kvælstofsagen

Henvisninger 

Ansatte ved Aarhus Universitet
Wilnobreen

Wilnobreen er en gletsjer i Pilsudskibjergene på øgruppen Svalbard. Den er placeret ved Ostra Bramatoppen i det sydvestlige hjørne af øen Spitsbergen. Gletsjeren blev navngivet i 1934 af deltagerne i den polske videnskabelige ekspedition med henvisning til den daværende polske by Wilno, hvorfra to medlemmer af ekspeditionen kom, og hvor professoren i zoologi var Michał Siedlecki, far til geolog Stanisław Siedlecki, der deltog i ekspeditionen.

Referencer

Eksterne henvisninger 
 Polske geografiske navne på Spitsbergen
 Polakker på Spitsbergen
 Polish Expedition to Spitsbergen in 1934

Gletsjere i Norge
Svalbard
Kerlo

Kerlo, Kærlo (dansk) eller Kerlöh (tysk) er en mindre skov skov beliggende på gesten øst for Trenen mellem landsbyerne Treja og Sølvested i Sydslesvig. I administrativ henseende hører skoven under Treja kommune i Slesvig-Flensborg kreds i den nordtyske delstat Slesvig-Holsten. I den danske tid hørte skoven under Treja Sogn (Treja Herred, Gottorp Amt). Skoven er statsejet og var før 1864 med et areal af cirka 32 tdr. land en del af det 2. gottorpske skovridderdistrikt. Kærlo Skov udgør i dag et areal på lidt over 17 ha og består overvejende af løvskov. Den støder mod sydøst til de to privatejede skove Rumbrand og Rojskov (Raade), der tidligere tilhørte bønderne omkring Sølvested.

Nærliggende bebyggelser er Grøft (Grüft), Nedervad (Nedderwatt), Moskær (Maaskier) og Bregnrød (Brekenrude). Kærlo Hegn er sammen med naboskoven Rumbrand udpeget som habitatområde under det fælleseuropæiske Natura 2000-projekt.

Noter 

Skove i Sydslesvig
Amager CR 80 års Jubilæumsløb

Amager CR 80 års Jubilæumsløb var et dansk DCU licensløb. Det godt 140 km lange linjeløb blev kørt den 27. juni 2021 med start og mål på Skovvej på Amager. Løbet blev arrangeret af Amager Cykle Ring, og var det 17. eliteløb for herre A-klassen i den danske landevejssæson 2021. Da Amager Cykle Ring i 2020 fyldte 80 år, havde man i august planlagt det oprindelige 80 år Jubilæumsløb, men dette blev aflyst på grund af coronaviruspandemien.

Der skulle køres ti omgange på en 14 km lang rundstrækning.

Løbets vinder blev Rasmus Bøgh Wallin fra , da han spurtbesejrede Martin Toft Madsen fra . ’ Mathias Larsen tog den sidste plads på podiet, 44 sekunder efter vinderen.

Resultat

Hold

Referencer

Eksterne henvisninger 
 

DCU licensløb 2021
CR 80 års Jubilæumsløb
Rumbrand

Rumbrand er et mindre skovområde vest for Sølvested i Sydslesvig. Skoven består overvejende af løvskov. Den afvander via Eskebæk (Rumbdrandenau, Rumbrand Å), en biflod til Trenen. I administrativ henseende hører området under Sølvested Kommune i Slesvig-Flensborg kreds i den nordtyske delstat Slesvig-Holsten. I den danske tid hørte skoven under Treja Sogn i Treja Herred (Gottorp Amt). Rumbrand Skov grænser i vest til Kærlo Skov (ty. Kerlöh) og i syd til Røjskov (Raade). Rumbrand og Rojskov omtales også som Sylvested- eller Sølvestedskove. Rumbrand og Kærlo udgør i dag et fælles habitatområde under det fælleseuropæiske Natura 2000-projekt. 

Rumbrand er første gang nævnt omkring 1790. Stednavnet er dansk, sammensat af rum og brand. Navnet beskriver altså en brandrydning.

Noter 

Skove i Sydslesvig
Fokis

Phocis (, pronounced [fociða],  [pʰɔːkís]) er en af Grækenland regionale enheder, og en del af periferien (administrativ region) Centralgrækenland. Det strækker sig fra de vestlige bjergsider af Parnassus mod øst til bjergkæden Vardousia mod vest og den Korinthiske Bugt mod syd. Det er opkaldt efter den antikke region Phocis, men den moderne regionale enhed inkluderer også dele af det gamle Aetolia, Locris og Doris .

Geografi 
Det nutidige Phocis har et areal på 2.120 km² hvoraf 560 km² er skovklædte, 36 km² er sletter, og resten er bjergområder. Den massive højderyg af Parnassus (2.459 moh.), der krydser hjertet af landet, deler den i to forskellige dele. De nærliggende præfekturer er Aetolien-Acarnanien mod vest, Phthiotis mod nord og Boeotia mod øst. Det deler også en lille grænse med Evrytania.

Administration 
Præfekturet i Phocis blev dannet i 1947 fra det tidligere Phthiotis og Phocis præfektur. Som en del af 2011 Kallikratis regeringsreform blev en ny regional enhed Phocis dannet fra 1947 præfekturet Phocis (  ) uden ændring af området.

Kommuner 
I 2011 blev de gamle kommuner i Focis sammenlagt til 2 kommuner i henhold til nedenstående tabel.

Kilder og henvisninger 

Denne artikel inkorporerer tekst fra en publikation der nu er i public domain: Chisholm, Hugh, ed. (1911). "Phocis". Encyclopædia Britannica. 21 (11th ed.). Cambridge University Press.
 
 
 

Regionale enheder i Grækenland